इसमें कहा गया है, ‘इसलिए इसके अनिवार्य बनने के लिए एक साल और इंतजार करने के बजाय सालगावकर फुटबॉल क्लब और स्पोर्टिंग क्लब डि गोवा ने आगामी आईलीग से हटने का दुखद फैसला किया।’ एआईएफएफ को अपनी प्रस्तावित योजनाओं के लिए मोहन बागान और ईस्ट बंगाल जैसे क्लबों का विरोध झेलना पड़ा था। सालगावकर और स्पोर्टिंग क्लब का हटना उसके लिए एक और झटका है। गोवा के दोनों क्लबों ने 17 मई की बैठक में हुई घटनाओं का जिक्र किया है और प्रस्ताव को चौंकाने वाला और निराशाजनक करार दिया।